**EKONOMSKA ŠKOLA VUKOVAR**

**Stjepana Filipovića 6**

**32010 VUKOVAR**

U Vukovaru 2.srpnja 2020. godine

Na temelju članka 15. Pravilnika o postupku zapošljavanja te procjeni i vrednovanju kandidata za zapošljavanje Povjerenstvo za procjenu i vrednovanje kandidata objavljuje

**OBAVIJEST O DATUMU I VREMENU TESTIRANJA, PRAVILIMA TESTIRANJA,**

**SADRŽAJU I NAČINU TESTIRANJA, PRAVNIM I DRUGIM IZVORIMA**

**ZA PRIPREMANJE KANDIDATA ZA TESTIRANJE**

**za radno mjesto:**

1. **VODITELJ / VODITELJICA RAČUNOVODSTVA**  1 izvršitelj/ica, na neodređeno puno radno vrijeme

Po Natječaju (KLASA: 112-01/20-02/7; URBROJ: 2196-99-20-01 od 18. lipnja 2020.godine), koji je objavljen dana 18. lipnja 2020. godine na mrežnim stranicama i oglasnim pločama Hrvatskog zavoda za zapošljavanje te web stranici i oglasnoj ploči Škole, izvršit će se testiranje.

**Svim prijavljenim kandidatima, koji su pravodobno dostavili potpunu prijavu sa sasvim prilozima odnosno ispravama i ispunjavaju uvjete natječaja, dana 2. srpnja 2020. godine dostavljena je na e-mail adresu, koju je kandidat naveo u pisanoj prijavi na natječaj, Obavijest o testiranju.**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje, testiranje kandidata sastoji se od dva dijela, provjere znanja testiranjem (pismeno) i razgovora (intervjua) kandidata s Povjerenstvom.

**PISMENO TESTIRANJE:**

Pismeno testiranje održati će se dana 9. srpnja 2020. godine s početkom u 9,00 sati u učionici br. 12 u Ekonomskoj školi Vukovar.

* \_\_8,45\_ sati dolazak i utvrđivanje identiteta i popisa kandidata
* \_\_9,00\_ sati pisana provjera (testiranje)

Ako kandidat ne pristupi ili pristupi nakon vremena određenog za dolazak i utvrđivanje identiteta i popisa kandidata, ne smatra se kandidatom natječaja

Testiranje će trajati 45 minuta.

**Test se piše isključivo kemijskom olovkom, koju je kandidat dužan ponijeti sa sobom.**

Kandidati su dužni ponijeti sa sobom identifikacijsku javnu ispravu (važeću osobnu iskaznicu, putovnicu ili vozačku dozvolu) na temelju koje se, prije testiranja, utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata Povjerenstvo će podijeliti testove kandidatima.

Po zaprimanju testa, kandidati sami određuju zaporku pod kojom rješavaju test, a koja se prije rješavanja testa uz ime i prezime kandidata pohranjuje u zatvorenu omotnicu koju čuva predsjednik Povjerenstva do izrade rang liste kandidata nakon ispravljenih testova.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se testiranje odvija i
* razgovarati sa s ostalim kandidatima

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat pismenog testiranja za svakog kandidata koji je pristupio testiranju te ga objavljuje kandidatima.

**RAZGOVOR S KANDIDATIMA (INTERVJU):**

Razgovor s kandidatima (intervju) održati će se dana \_9. srpnja 2020. godine nakon objave rezultata pismenog testiranja.

Pravo na pristup razgovoru (intervju) s Povjerenstvom ostvaruje kandidat koji je na testu ostvario najmanje 50% ukupnih bodova.

Ukupni rezultati testiranja priopćit će se kandidatima neposredno nakon obavljenog razgovora (intervjua).

*Napomena: Izrazi koji imaju rodno značenje obuhvaćaju na jednak način i muški i ženski rod.*

PRAVNI I DRUGI IZVORI ZA PRIPREMANJE KANDIDATA ZA TESTIRANJE SU:

1. Zakon o računovodstvu (NN 78/15, 134/15, 120/16, 116/18,42/20 i 47/20)
2. Zakon o porezu na dohodak (NN 115/16, 106/18, 121/19 i 32/20)
3. Pravilnik o porezu na dohodak (NN 10/17, 128/17, 106/18, 1/19, 80/19 i 1/20)
4. Pravilnik o proračunskom računovodstvu i računskom planu (N. N. 124/14, 115/15, 87/16, 3/18 i 126/19)
5. **Zakon o doprinosima ( NN 84/08, 152/08, 94/09, 18/11, 22/12, 144/12, 148/13, 41/14, 143/14, 115/16, 106/18)**
6. Zakon o fiskalizaciji i prometu gotovinom ( NN 133/12, 115/16, 106/18 i 121/19)
7. Pravilnik o porezu na dodanu vrijednost (NN 79/13, ispravak 85/13, 160/13, 35/14, 157/14, 130/15, 1/17, 41/17, 128/17, 1/19 i 1/20)

##### VAŽNO: testiranje kandidata obaviti će se u skladu s preporukama i mjerama za sprječavanje širenja koronavirusa

*Povjerenstvo za procjenu i vrednovanje kandidata*